Държавен вестник, бр. 21, 2025 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  21
В рамките на площта на селищната могила 
се забраняват всякакви строителни дейности, с 
изключение на изграждане на инфраструктура, 
свързана със защитата и/или експонирането 
на археологическите недвижими културни 
ценности, или за минимално необходимото 
благоустрояване и осигуряване на достъп и 
обслужване на посетители – защитни покри­
тия, навеси, беседки, погледни площадки, 
пасарелки, пътеки и парапети, художествено 
и функционално осветление, експозиционни 
информационни табла и указателни знаци, 
площадки за почивка, кошчета за боклук и 
др. На основание чл. 161, ал. 2 от ЗКН тези 
дейности се извършват при осигурено наблю­
дение от археолог и при стриктно спазване 
на чл. 160, ал. 2, както и след уведомяване 
на РИМ – Шумен, преди началото на реали­
зацията им. 
Забранява се използването на териториите, 
включени в границите на ЕАНКЦ, за депа за 
всякакъв вид отпадъци. Забранява се изграж­
дане на базови станции и ретранслатори на 
мобилни и ТВ оператори. Забранява се изграж­
дането на ветрогенераторни и фотоволтаични 
паркове и площадки. Забранява се засаждането 
на дървесна растителност, трайни насаждения 
с дълбока коренова система. 
След извършване на теренно археологическо 
проучване в случаите, когато в решенията на 
протокол на експертна комисия по чл. 158а от 
ЗКН се изисква консервация, реставрация и 
експониране на разкрити архитектурно-архе­
ологически структури, за същите се изготвя 
проектна документация съгласно изискванията, 
регламентирани в Наредба № 4 от 21.12.2016 г. 
на МК и МРРБ за обхвата и съдържанието на 
документации за извършване на консервацион­
но-реставрационни дейности на недвижими 
културни ценности (ДВ, бр. 105 от 2016 г.).
Дейностите, свързани със социализацията на 
АНКЦ, нарушаващи целостта на земния пласт, 
задължително се извършват след спасително 
археологическо проучване на терените, които 
ще бъдат засегнати, съгласно изискванията на 
чл. 161, ал. 1 от ЗКН. 
Цитираните дейности и всяка инвестицион­
на инициатива за намеса, както и проектна 
документация, се съгласуват с Министерството 
на културата по реда на чл. 83 и 84 от ЗКН 
на основание чл. 14, ал. 1, т. 13 от ЗКН, с 
РИОСВ – Шумен, по реда на екологичното 
законодателство и с Басейнова дирекция „Чер­
номорски район“ по реда на Закона за водите 
и при стриктното му спазване.
2.2. Предписания за опазване на територията 
на охранителна зона „А“ и некропол: 
Определя се като територия за археологи­
ческо и геофизично проучване, консервация, 
реставрация, експониране и социализация 
на архитектурно-археологически структури. 
Запазва се начинът на трайно ползване на 
имотите. Строителство, подземно строителство 
за полагане или поддръжка на съществуваща 
техническа инфраструктура, изграждането на 
нова, както и прокарването и поддръжката 
на пътища, се извършват задължително след 
археологическо проучване съгласно чл. 161 и 
когато това не е в разрез със Закона за во­
дите и действащите режими за язовира, при 
стриктно спазване на чл. 160, ал. 2 от ЗКН. 
Преди реализацията на инвестиционни наме­
рения инвеститорът задължително уведомява 
РИМ – Шумен.
Забранява се използването на териториите 
за депа за всякакъв вид отпадъци. Забранява се 
изграждане на базови станции и ретранслатори 
на мобилни и ТВ оператори. Забранява се из­
граждането на ветрогенераторни и фотоволта­
ични паркове и площадки. На територията се 
забранява бивакуване и къмпингуване, както 
и паленето на огньове. Забранява се практику­
ването на екстремни моторни спортове (АТВ, 
мотокрос и др.). Забранява се изграждане на 
базови станции и ретранслатори на мобилни 
и ТВ оператори. Забранява се засаждане на 
растения с дълбока коренова система, както 
и на нова дървесна и храстова растителност 
преди приключване на археологическо про­
учване в конкретна територия. 
След извършване на теренно археологи­
ческо проучване в случаите, когато в реше­
нията на протокол на експертната комисия 
по чл. 158а от ЗКН се изисква консервация, 
реставрация и експониране на разкрити архи­
тектурно-археологически структури, за същите 
се изготвя проектна документация съгласно 
изискванията, регламентирани в Наредба № 4 
от 21.12.2016 г. на МК и МРРБ за обхвата и 
съдържанието на документации за извършване 
на консервационно-реставрационни дейности 
на недвижими културни ценности (ДВ, бр. 105 
от 2016 г.). На основание чл. 14, ал. 1, т. 13 от 
ЗКН проектната документация подлежи на 
съгласувателно разглеждане по реда на чл. 83 
и 84 от ЗКН с РИОСВ – Шумен, по реда на 
екологичното законодателство и с Басейнова 
дирекция „Черноморски район“ по реда на За­
кона за водите и при стриктното му спазване.
2.3. Предписания за опазване на територията 
на охранителна зона „Б“: 
Определя се като територия за археологи­
ческо наблюдение, археологическо и геофи­
зично проучване и евентуално консервация, 
реставрация, експониране и социализация 
на архитектурно-археологически структури и 
територия за охрана на подходите към архео­
логическия комплекс и на визуалния контакт